అప్పుడు 'మధుర'మే.. ఇప్పుడు చేదు
July 14 , 2019 | UPDATED 09:08 IST
మధుర శ్రీధర్.. అభిరుచి గల నిర్మాత. మంచి సినిమాలు తీయాలని ప్రయత్నిస్తూ వస్తున్నారు కానీ సరైన ఆర్ధిక విజయాలు లభించడం లేదు. ఈ నేపథ్యంలో, దొరసాని సినిమాకు సరైన పాజిటివ్ సమీక్షలు రాలేదన్న ఫ్రస్టేషన్ ఏమో, సమీక్షకుల మీద కాస్త గట్టి విమర్శలే చేసారు. ప్రేక్షకుల కోసం సినిమా తీయాలో? సమీక్షకుల కోసం సినిమా తీయాలో అర్థంకావడం లేదు. పెద్ద సినిమాలు తీయలేము, వైవిధ్యమైన చిన్న సినిమాలు తీస్తే ప్రోత్సాహం లభించడం లేదు అని ఆయన తెగ బాధపడ్డారు.
కానీ ఆయన మరిచిపోయారేమో? ఆయన భాగస్వామ్యం వున్న పెళ్లిచూపులు సినిమాను సమీక్షకులే భుజాన మోసారన్నది. సినిమా విడుదలకు ముందే వరుసగా షోలు వేస్తే, సమీక్షకులు చూసి, ముందే సోషల్ మీడియాలో విపరీతగా దానికి హైప్ తీసుకువచ్చారు.
అంతేకాదు, గత నెలరోజుల్లో విడుదలైన గేమ్ ఓవర్, ఏజెంట్ సాయి శ్రీనివాస్ ఆత్రేయ, మల్లేశం, బ్రోచేవారెవరురా సినిమాలకు సమీక్షకులు ప్రశంసలు కురిపించారు కదా? అవన్నీ చిన్న సినిమాలే కదా? మరి మధుర శ్రీధర్ ఇలా మాట్లాడతారేమిటి? సినిమాకు మంచి సమీక్షలు రాలేదన్న బాధ వుండొచ్చు. కానీ అన్నీతెలిసిన, మీడియాతో సదా స్నేహం చేసే మధుర శ్రీధర్ లాంటి వాళ్లు కూడా చటుక్కున బరస్ట్ అయిపోకూడదు.
appudu 'madhura'mee.. ippudu chedu
July 14 , 2019 | UPDATED 09:08 IST
madhura shreedhar.. abhiruchi gala nirmaata. manchi cinimaalu teeyaalani prayatnistuu vastunnaaru cony saraina aardhika vijayaalu labhinchadam ledu. ee nepathyamlo, dorasani sinimaaku saraina pajitive sameekshalu raledanna frustation emo, sameekshakula meeda kaasta gatti vimarsale chesaru. prekshakula kosam sinima teeyaalo? sameekshakula kosam sinima teeyaalo ardhamkaavadam ledu. pedda cinimaalu teeyalemu, vaividhyamaina chinna cinimaalu teeste prothsaaham labhinchadam ledu ani aayana tega badhapaddaru.
cony aayana marichipoyaremo? aayana bhagaswamyam vunna pellichoopulu sinimaanu sameekshakule bhujana mosarannadi. sinima vidudalaku munde varusagaa sholu veste, sameekshakulu chusi, munde soshal medialo vipareetagaa daaniki haip teesukuvacchaaru.
antekaadu, gatha nelarojullo vidudalaina game ovar, agent saayi srinivas aatreya, mallesam, brochevarevarura sinimaalaku sameekshakulu prasamsalu kuripinchaaru kada? avannee chinna cinemale kada? mari madhura shreedhar ilaa matladataremiti? sinimaaku manchi sameekshalu raledanna baadha vundochu. cony anneetelisina, meediatho sadaa sneham chese madhura shreedhar lanti vaallu kuudaa chatukkuna burust ayipokudadu.